A párizsi Sorbonne filozófiai fakultásának hallgatója, majd a konzervatórium növendéke volt. Színi tanulmányai után előbb rövid ideig vidéken szerepelt, majd 1921-ben a fővárosi közönség előtt is bemutatkozott. 1921 körül jelent meg a kamerák előtt is. 1930–1932 között és 1935–1955 között rendszeresen amerikai produkciókban filmezett; elsősorban szerelmes hősként. Az 1930-as évek közepétől vált igen népszerűvé. 1942-ben lett amerikai állampolgár. 1948-ban és 1952-ben nagy sikerrel lépett fel amerikai színpadokon (Shaw: "Ember és felsőbb rendű ember"). 1960-ban csillagot kapott a Hollywood Walk of Fame-en. 1962–63-ban ismét meghódította a Broadwayt, ezúttal nagyapaszerepben. Az 1964-es cannes-i filmfesztivál zsűritagja volt.